 Kacaanka wuxuu aad ugu dadaalay horumarinta daryeelka bulshada gaar ahaan dhinaca Caafimaadka, wuxuuna halku dhig ugu dhigay ololaha caafimaadka haddii caafimaad aan jirin nolol ma jirto, waxaana tallaabada kooweed ay noqotay in dadka laga wacyigeliyo waxyaabaha keeni karo caafimaad xumada, Inta wasaqdu kuu jirto ayaa cudurku kuu jiraa waxaana degmo kasta laga furay goobaha lagu xannaaneeyo hooyada iyo dhallaanka MCH, waxaana la kordhiyay goobaha caafimaadka. 